SLUŽBENI GLASNIK GRADA DUBROVNIKA

Broj 3. Godina LVIII

Dubrovnik, 5. ožujka 2021. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADONAČELNIK

35. Godišnji plan upravljanja pomorskim dobrom na području Grada Dubrovnika za 2021. godinu

36. Pravilnik o izmjenama i dopunama Pravilnika o unutarnjem redu gradske uprave Grada Dubrovnika

**GRADONAČELNIK**

**35**

Na temelju članka 37. Zakona o pomorskom dobru i morskim lukama („Narodne novine“, broj 158/03, 100/04, 141/06 i 38/09, 123/11 i 56/16) (dalje u tekstu: Zakon), članka 5. stavka 1. Uredbe o postupku davanja koncesijskog odobrenja na pomorskom dobru („Narodne novine“, broj: 36/04 i 63/08, 133/13, 63/14) (dalje u tekstu: Uredba) i članka 41. Statuta Grada Dubrovnika („Službeni glasnik Grada Dubrovnika“, broj 4/09., 6/10., 3/11.,14/12., 5/13., 6/13.,-pročišćeni tekst, 9/15. i 5/18.), Gradonačelnik Grada Dubrovnika donio je

**GODIŠNJI PLAN**

**UPRAVLJANJA POMORSKIM DOBROM NA PODRUČJU**

**GRADA DUBROVNIKA ZA 2021. GODINU**

**I. Uvodne odredbe**

Članak 1.

Planom upravljanja pomorskim dobrom na području Grada Dubrovnika za 2021. godinu (u daljnjem tekstu : Godišnji plan) utvrđuje se:

* sredstva za redovito upravljanje pomorskim dobrom,
* plan redovitog upravljanja pomorskim dobrom,
* popis djelatnosti iz Jedinstvenog popisa djelatnosti koje se mogu obavljati na području Grada Dubrovnika,
* mikrolokacije za obavljanje djelatnosti

Članak 2.

Ovaj Godišnji plan usklađen je s Godišnjim planom upravljanja pomorskim dobrom Dubrovačko-neretvanske županije, u pogledu plana koncesioniranja i davanja koncesijskih odobrenja, u skladu s člankom 5. stavkom 2. Uredbe, o čemu je nadležno tijelo Dubrovačko-neretvanske županije izdalo potvrdu KLASA: 947-01/21-01/13, URBROJ: 2117/1-08-21-02 od 19. veljače 2021.godine koja se prilaže uz izvornik.

**II. Sredstva za redovito upravljanje pomorskim dobrom**

Članak 3.

Za provedbu mjera redovitog upravljanja pomorskim dobrom navedenih u točki III. ovog Plana koristit će se sredstva u procijenjenom iznosu od 3.796.000,00 kuna.

Sredstva iz stavka 1. ove točke u sveukupnom iznosu od 3.796.00,00 kuna osigurati će se iz izvora kako slijedi:

* sredstva od naknada za koncesije na pomorskom dobru...............1.900.000,00 kuna,

dio koji pripada Gradu,

* sredstva od naknada za koncesijska odobrenja

na području Grada………………………………………………………1.781.000,00 kuna,

* sredstva od priveza jahti i brodica, dio koji pripada Gradu …….. 115.000,00 kuna

**III. Plan redovitog upravljanja pomorskim dobrom**

Članak 4.

Redovito upravljanje pomorskim dobrom obuhvaća:

* brigu o zaštiti pomorskog dobra u općoj upotrebi,
* održavanje pomorskog dobra u općoj upotrebi.

U 2021. godini poduzeti će se zaštita i održavanje pomorskog dobra u općoj upotrebi u iznosu

od 3.796.000,00 kuna, realizacijom sljedećih projekata:

* održavanje čistoće na svim javnim gradskim plažama, održavanje zelenila i hortikulturno uređenje gradskih plaža i reprezentativnih prostora uz more u planiranom iznosu od 555.000,00 kuna, (provodi Upravni odjel za komunalne djelatnosti i mjesnu samoupravu)
* čišćenje i održavanje pomorskog dobra izvan koncesijskog područja i izvan područja

nadležnosti ostalih institucija u planiranom iznosu od 3.241.000 kuna, od čega:

* 2.500.000,00 kuna – usluge tekućeg i investicijskog održavanja,
* ograđivanje dijela javnih plaža i kupališta, održavanje postavljenih brana i naknada službi spašavanja na plažama u planiranom iznosu od 686.000,00 kuna ,(provodi Upravni odjel za turizam, gospodarstvo i more),od čega Gradsko društvo Crvenog križa 500.000,00,
* rekonstrukcija Lapadske obale,
* za rad Vijeća za dodjelu koncesijskog odobrenja planira se utrošiti 55.000,00 kuna, koji će se osigurati iz sredstava navedenih u članku 3., stavak 1., (provodi Upravni odjel za turizam, gospodarstvo i more).

**IV. Popis djelatnosti iz Jedinstvenog popisa djelatnosti na pomorskom dobru**

**koje se mogu obavljati na području Grada**

Članak 5.

Na pomorskom dobru u općoj upotrebi, kojim upravlja Grad Dubrovnik, mogu se, prema Jedinstvenom popisu djelatnosti na pomorskom dobru, utvrđenom Uredbom o postupku izdavanja koncesijskog odobrenja na pomorskom dobru obavljati sljedeće djelatnosti:

Morska obala, unutrašnje morske vode i teritorijalno more RH:

* iznajmljivanje sredstava ( brodica na motorni pogon, jedrilica, brodica na vesla, skuter, sredstvo za vuču - banana, tuba, guma, skije, padobran, daska za jedrenje, sandolina, pedalina, pribor i oprema za ronjenje i kupanje );
* ugostiteljstvo i trgovina (kiosk, montažni objekt do 12m2 prema lokacijama utvrđenim posebnom prostornom studijom, terasa objekta, štand za rukotvorine, igračke, suvenire, ambulantna prodaja – škrinja, aparati za sladoled );
* komercijalno – rekreacijski sadržaji (jumping, acqua park,blobbing, zabavni sadržaji, suncobrani, ležaljke, komercijalne, zabavne i športske priredbe, snimanje komercijalnog programa, reklamiranje, slikanje, fotografiranje);
* obuka jedrenja, veslanja i sl,
* obuka plivanja,
* organizacija ronilačkih izleta, obuka ronilaca

**V. Mikrolokacije za obavljanje djelatnosti**

Članak 6.

Mikrolokacije za obavljanje djelatnosti Jedinstvenog popisa djelatnosti naznačene su u karti koja je sastavni dio ovog Plana.

Mikrolokacije nisu uključene u postupak dodjele koncesija Dubrovačko neretvanske županije i u potpunosti su usklađene s prostorno planskom dokumentacijom Grada Dubrovnika.

Mikrolokacije za iznajmljivanju vodenih skutera i kajaka planirane su na temelju dosadašnje potražnje za navedenim uslugama i zadržane su na postojećoj razini, uz nužne mjere zaštite kupališne zone i osiguranja sigurnosti plovnog puta.

Na području od mula ispred hotela Belvedere do plaže ispred hotela Libertas Rixos ( uključujući plažu ), ne mogu se, zbog navedenih razloga, dodjeljivati koncesijska odobrenja za iznajmljivanje plovila na mlazni vodeni pogon – skutera.

Ukoliko se pojavi interes i potražnja za ishođenjem koncesijskog odobrenja na lokaciji koja se ne nalazi u priloženom popisu, Vijeće za dodjelu koncesijskih odobrenja će provjeriti opravdanost te postupiti sukladno Uredbi.

Ležaljke i ostala oprema ne smiju ometati korištenje plaže kao općeg dobra, već moraju biti složene na jednom mjestu te se tek na zahtjev korisnika mogu postaviti na za to predviđeno mjesto na plaži.

**Popis djelatnosti po mikrolokacijama:**

1. PLAŽA VELIKI ŽAL

* komercijalno rekreacijski sadržaji,
* ugostiteljstvo i trgovina,
* iznajmljivanje sredstava,

2. PLAŽA MALI ŽAL

* komercijalno rekreacijski sadržaji,
* iznajmljivanje sredstava,
* trgovina

3. PLAŽA TRI BRATA

* komercijalno rekreacijski sadržaji,
* iznajmljivanje sredstava,
* trgovina

4. ORAŠAC (izvan granica lučkog područja)

* komercijalno rekreacijski sadržaji,
* iznajmljivanje sredstava,
* komercijalne, zabavne, športske priredbe

5. ZATON (izvan granica lučkog područja)

* iznajmljivanje sredstava,
* komercijalno rekreacijski sadržaji,
* ugostiteljstvo i trgovina,

6. LOZICA

* komercijalno rekreacijski sadržaji,
* ugostiteljstvo i trgovina,

7. MOKOŠICA (izvan granica lučkog područja)

* komercijalno rekreacijski sadržaji,
* trgovina i ugostiteljstvo
* iznajmljivanje sredstava (osim vodenih skutera)

**DUBROVNIK**

8. PLAŽA COPACABANA ( izvan granica koncesioniranog područja)

* iznajmljivanje sredstava
* obuka ronilaca i organizacija ronilačkih izleta

9. PLAŽA SOLITUDO

* komercijalno rekreacijski sadržaji
* trgovina i ugostiteljstvo,
* iznajmljivanje sredstava,
* komercijalne, športske, zabavne priredbe,
* obuka ronilaca i organizacija ronilačkih izleta

10. PLAŽA ISPRED HOTELA PRESIDENT ( izvan granica koncesioniranog područja )

* iznajmljivanje sredstava,
* obuka ronilaca i organizacija ronilačkih izleta

11. PLAŽA ISPRED HOTELA IMPORTANNE RESORT

* komercijalno rekreacijski sadržaji,
* iznajmljivanje sredstava

12. UVALA SUMARTIN – UVALA LAPAD ( izvan koncesioniranog područja )

* ugostiteljstvo i trgovina,
* komercijalno rekreacijski sadržaji,
* iznajmljivanje sredstava
* iznajmljivanje vodenih skutera (ukupno 4 kom.), ispred čest.zem.5098/3
* k.o.Dubrovnik(izvan koncesioniranog područja)
* komercijalne, športske i zabavne priredbe,
* obuka jedrenja

13. PLAŽA ISPRED HOTELA ADRIATIC

* komercijalno rekreacijski sadržaji,(u maximalnom broju od 100 ležaljki s pripadajućim suncobranima)
* ugostiteljstvo,
* iznajmljivanje sredstava

14. PLAŽA ISPRED HOTELA SPLENDID

* komercijalno rekreacijski sadržaji,
* ugostiteljstvo,
* iznajmljivanje sredstava

15. PLAŽA ISPRED HOTELA VIS

* komercijalno rekreacijski sadržaji,
* iznajmljivanje sredstava,
* ugostiteljstvo i trgovina

16. PLAŽA ISPRED HOTELA DUBROVNIK PALACE ( izvan granica koncesioniranog područja)

* iznajmljivanje sredstava,
* obuka ronjenja i organizacija ronilačkih izleta,
* komercijalne, zabavne, športske priredbe

17. PLAŽA ISPRED HOTELA LIBERTAS RIXOS (izvan granica koncesioniranog područja)

* ugostiteljstvo i trgovina,
* iznajmljivanje sredstava
* komercijalne, zabavne, športske priredbe

18. PLAŽA ISPRED HOTELA BELLEVUE

* komercijalno- rekreacijski sadržaji,
* ugostiteljstvo i trgovina,
* komercijalne, športske i zabavne priredbe

19. DANČE

* komercijalno rekreacijski sadržaji,
* trgovina,
* komercijalne, športske i zabavne priredbe

20. LUČICA U PILAMA

* iznajmljivanje sredstava ( kajaci ),

21. PODRUČJE ISPOD PARKA U PILAMA

* iznajmljivanje sredstava ( kajaci ),

*\*alternativno ukoliko se ne steknu uvjeti na području iz točke 28.*

22. ŠULIĆ

* komercijalno rekreacijski sadržaji,
* trgovina i ugostiteljstvo,
* iznajmljivanje sredstava ( kajaci ),
* komercijalne, športske i zabavne priredbe

23. BUŽA I

* trgovina i ugostiteljstvo, (u maximalnom broju 3 u svrhu ambulantne prodaje)

24. MALA BUŽA

* trgovina i ugostiteljstvo, (u maximalnom broju 3 u svrhu ambulantne prodaje)

25. PORPORELA

* komercijalno rekreacijski sadržaji,
* trgovina
* komercijalne, športske i zabavne priredbe

26. STARA GRADSKA LUKA (gradska luka izvan lučkog područja, Na ponti )

* trgovina i ugostiteljstvo,

27. STARA GRADSKA LUKA (gradska luka izvan lučkog područja, od mikrolokacije ispred restorana Poklisar, Labirinta do Komarde)

* trgovina i ugostiteljstvo

28. KOMARDA

* iznajmljivanje sredstava (kajaci)

29. PLAŽA BANJE ( izvan granice koncesioniranog područja)

* iznajmljivanje sredstava,
* komercijalne, zabavne, športske priredbe,

30. PLAŽA ISPRED HOTELA EXCELSIOR ( izvan granica koncesioniranog područja )

* iznajmljivanje sredstava

31. PLAŽA ISPRED GRAND VILLA ARGENTINA DUBROVNIK

(izvan granica koncesioniranog područja)

* iznajmljivanje sredstava

32. PLAŽA ISPRED HOTELA VILLA DUBROVNIK (izvan granica koncesioniranog područja)

* iznajmljivanje sredstava

33. PLAŽA U SVETOM JAKOVU ( izvan granice koncesioniranog područja ),

* iznajmljivanje sredstava ( osim vodenih skutera ),

**OTOK ŠIPAN**

34. LUKA ŠIPANSKA ( izvan granice lučkog područja )

* komercijalno rekreacijski sadržaji
* iznajmljivanje sredstava,
* ugostiteljstvo,
* trgovina

35. SUĐURAĐ ( izvan granice lučkog područja )

* komercijalno rekreacijski sadržaji
* iznajmljivanje sredstava,
* ugostiteljstvo,
* trgovina

**OTOK LOPUD**

36. LOPUD ( izvan granice lučkog područja, izvan granica koncesioniranog područja )

* ugostiteljstvo,
* trgovina,
* komercijalno rekreacijski sadržaji,
* iznajmljivanje sredstava
* komercijalne, zabavne, športske priredbe

37. PLAŽA ŠUNJ

* komercijalno rekreacijski sadržaji,
* ugostiteljstvo,
* iznajmljivanje sredstava
* trgovina
* komercijalne, športske i zabavne priredbe

Na području plaže Šunj koja čini neosporno pomorsko dobro, te pomorsko dobro prema Uredbi o određivanju granice pomorskog dobra na dijelu k.o. Lopud („Narodne novine“ broj: 22/2000.), a koja uključuje u cjelosti ili djelomično čestice zemlje 814, 817, 818, 819, 821, 826/2, 828, 832, i 835 k.o Lopud, koncesijska odobrenja mogu se dodijeliti na pozicijama označenim rednim brojevima od 1 do 10 u maksimalnom broju od 50 ležaljki i pripadajućih suncobrana nedjeljivo prema svakoj pojedinoj poziciji, a koje se moraju označiti brojevima iz odnosnih koncesijskih odobrenja.

Svaka pozicija podrazumijeva označeni dio obale površine od 15 m2. Na svakoj od navedenih pozicija može se dodijeliti i po jedno sredstvo u svrhu ambulantne prodaje.

Na dijelu obale označenog česticom zemlje 1166/3 k.o. Lopud, može se dodijeliti sredstvo štand u svrhu obavljanja masaže.

**OTOK KOLOČEP**

38. DONJE ČELO

* komercijalno rekreacijski sadržaji,
* ugostiteljstvo, trgovina,
* iznajmljivanje sredstava,
* komercijalne, zabavne, športske priredbe

39. GORNJE ČELO ( izvan granice lučkog područja )

* komercijalno rekreacijski sadržaji,
* ugostiteljstvo, trgovina,
* iznajmljivanje sredstava,
* komercijalne, zabavne, športske priredbe

**VI. Zaključne odredbe**

Članak 7.

Koncesijska odobrenja izdaje Vijeće za dodjelu koncesijskih odobrenja na način i prema odredbama postupka propisanih Uredbom.

Članak 8.

Vijeće može odbiti zahtjev za dodjelu koncesijskog odobrenja podnositelju zahtjeva koji:

* nije preuzeo ni izvršio plaćanje naknade za koncesijsko odobrenje za proteklu godinu, a najkasnije do 15. listopada,
* ima nepodmireno neregulirano dugovanje prema Gradu Dubrovniku,
* na čiji rad Vijeće za dodjelu koncesijskih odobrenja dobiva pritužbe,
* ne brine o čistoći i izgledu sredstava i mikrolokacije za koju mu je izdano koncesijsko odobrenje

Članak 9.

Ukoliko se za istu mikrolokaciju prijavi više podnositelja zahtjeva sa urednim i potpunim zahtjevima, Vijeće može prednost dati dosadašnjem korisniku ukoliko je:

* svoje prijašnje obveze uredno izvršavao,
* nisu zabilježene pritužbe na rad korisnika,
* korisnik u godinama korištenja mikrolokacije istu oplemenjivao i kvalitetno održavao,
* korisnik u godinama korištenja mikrolokacije radio na podizanju kvalitete ponude

Članak 10.

Korisnici koncesijskih odobrenja dužni su se pridržavati Odluke o komunalnom redu Grada Dubrovnika i svih ostalih važećih zakonskih i podzakonskih akata.

Sukladno navedenoj Odluci Komunalno redarstvo Grada Dubrovnika ovlašteno je vršiti nadzor nositelja koncesijskog odobrenja, te pomorskog dobra u općoj upotrebi, a koji obuhvaća kopneni dio pomorskog dobra.

Članak 11.

Vijeće neće razmatrati zahtjeve za dodjelu koncesijskih odobrenja za 2021. godinu, pristigle prije 1. siječnja 2021. godine.

Ovaj Godišnji plan za 2021. godinu stupa na snagu danom objave u Službenom glasniku Grada Dubrovnika.

Grafički dio Plana nije predmet objave.

KLASA: 342-01/21-01/01  
URBROJ: 2117/01-01-21-02  
Dubrovnik, 22. veljače 2021.

Gradonačelnik:

**Mato Franković**, v. r.

---------------------------

**36**

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18., 96/18. i 112/19.), na prijedlog pročelnika Upravnog odjela za komunalne djelatnosti i mjesnu samoupravu, a nakon savjetovanja sa sindikalnim povjerenikom sukladno članku 150., a u svezi s člankom 153. stavak 3. Zakona o radu („Narodne novine“ broj 93/14., 127/17. i 98/19.), gradonačelnik Grada Dubrovnika donosi

**PRAVILNIK**

**O IZMJENAMA I DOPUNAMA PRAVILNIKA O UNUTARNJEM REDU**

**GRADSKE UPRAVE**

Članak 1.

Pravilnik o unutarnjem redu gradske uprave Grada Dubrovnika („Službeni glasnik“ Grada Dubrovnika broj 21/17., 1/18., 4/18., 8/18., 12/18., 13/18., 14/18., 21/18., 26/18., 8/19., 9/19., 14/19., 17/19., 1/20., 5/20., 11/20. , 15/20. i 2/21) mijenja se na način:

U članku 23. u sistematizaciji radnih mjesta Upravnog odjela za komunalne djelatnosti i mjesnu samoupravu otvara se novo radno mjesto 11.30.1. Savjetnik I za javne površine.

Nastavno u tekstu je tabelarni prikaz izmjene sistematizacije radnih mjesta Upravnog odjela za komunalne djelatnosti i mjesnu samoupravu.

Članak 2.

Ovaj Pravilnik objaviti će se u Službenom glasniku Grada Dubrovnika i stupa na snagu osmog dana od dana objave.

Ovaj Pravilnik objaviti će se i na oglasnoj ploči Grada Dubrovnika.

KLASA: 023-05/18-01/01

URBROJ: 2117/01-01-21-123

Dubrovnik, 04. ožujka 2021.

Gradonačelnik:

**Mato Franković**, v. r.

---------------------------

1. Upravni odjel za komunalne djelatnosti i mjesnu samoupravu

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| BROJ RADNOG MJESTA | **NAZIV RADNOG MJESTA** | | KATEGORIJA | POTKATEGORIJA | RAZINA | KLASIFIKACIJSKI RANG | NAZIV UNUTARNJE USTROJSTVENE JEDINICE | | | **BROJ IZVRŠITELJA** |
| 11.30.1. | **Savjetnik I za javne površine** | | II. | Savjetnik | - | 4. |  | | **1** | |
| **Opis poslova radnog mjesta** | | | | | | | | | | |
| **Opis poslova i zadataka** | | | | | | | | **Približni postotak vremena potreban za obavljanje pojedinog posla** | | |
| Vršenje nadzora nad održavanjem javnih zelenih površina na području Grada Dubrovnika.  Sudjelovanje u izradi plana redovnog i pojačanog održavanja zelenila na području Grada Dubrovnika.  Praćenje i analiziranje izvršenja godišnjih programa, predlaganje izmjene i dopune te izrada godišnjih i periodičnih izviješća realizacije plana.  Predlaganje rješenja i sudjelovanje u izradi troškovnika za investicije na zelenim površinama i devastiranim površinama, vršenje nadzora na sistemu za navodnjavanje i kontrola zamjene neispravnih elemenata.  Ovjeravanje i kontroliranje izviješća o provedenim radovima te potpisivanje ispostavljenih računa.  Vršenje nadzora nad čišćenjem i održavanjem javnih površina.  Sudjelovanje u izradi godišnjih planova održavanje čistoće na javnim površinama.  Sudjelovanje u odabiru lokacija za postavljanje posuda za otpatke. | | | | | | | | 20% | | |
| Sudjelovanje u vođenju postupka donošenja rješenja za postavljanje, reklama i reklamnih panoa. Poslovi kontrole naplate duga, šalje opomene te priprema i izrađuje dokumentaciju potrebnu za prisilnu naplatu duga.  Kontaktiranje sa strankama, predstavnicima gradskih kotara i mjesnih odbora, komunalnim i prometnim redarstvom, sanitarnom inspekcijom. | | | | | | | | 70% | | |
| Drugi poslovi po nalogu voditelja odsjeka i pročelnika | | | | | | | | 10 % | | |
| **Opis razine standardnih mjerila za klasifikaciju radnih mjesta** | | | | | | | | | | |
| **Potrebno stručno znanje:** | | magistar struke ili stručni specijalist ekonomske struke, najmanje tri godine radnog iskustva na odgovarajućim poslovima, položen državni stručni ispit, poznavanje rada na računalu, poznavanje jednog svjetskog jezika | | | | | | | | |
| **Stupanj složenosti poslova:** | | Stupanj složenosti uključuje suradnju u izradi akata iz djelokruga upravnog tijela, rješavanje složenih upravnih i drugih predmeta, te rješavanje problema uz upute i nadzor rukovodećeg službenika | | | | | | | | |
| **Stupanj samostalnosti:** | | Stupanj samostalnosti uključuje češći nadzor te opće i specifične upute rukovodećeg službenika u pojedinim predmetima | | | | | | | | |
| **Stupanj odgovornosti:** | | Stupanj odgovornosti uključuje odgovornost za materijalne resurse s kojima službenik radi, pravilnu primjenu postupaka i metoda rada te provedbu pojedinačnih odluka | | | | | | | | |
| **Stupanj učestalosti stručnih komunikacija:** | | Stupanj stručne komunikacije uključuje kontakte unutar i izvan upravnog tijela u svrhu prikupljanja ili razmjene informacija | | | | | | | | |